K O R R A L D U S

Haapsalu,					                                25. september 2013 nr 584

Projekteerimistingimuste kinnitamine 
(Lahe tn 17, Haapsalu)

Läbi vaadanud Haapsalu Linnavalitsusele esitatud taotluse  projekteerimistingimuste saamiseks Haapsalus Lahe tn 17 kinnistule side- ja piksekaitsemasti ehitusprojekti koostamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Lahe tn 17 kinnistule side- ja piksekaitsemasti ehitusprojekti projekteerimistingimused nr 36-13 (lisatud).
2.	Korraldus jõustub teatavakstegemisest.
3.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

Urmas Sukles   
Linnapea  				Erko Kalev
				Linnasekretär

                                                                          Lisa 
Haapsalu Linnavalitsuse 
                                                                                         25.09.2013.a.
                                                                                                              korraldusele nr 584

PROJEKTEERIMISTINGIMUSED nr 36-13
SIDEMASTI  EHITUSPROJEKTI KOOSTAMISEKS HOONESTATUD  KINNISTULE.

ASUKOHT     	        Lahe tn 17, Haapsalu, Läänemaa 
                                           Haapsalu muinsuskaitseala reg nr 27013 kaitsevöönd,
                                           holmide miljööväärtuslik ala
KINNISTU     
katastritunnus:                   18301:003:1170
omanik:                              Kaitseliit   
pindala:                              1529m2
kavandatavad ehitustööd:  taotluse esitaja soovib paigaldada omale krundile 
                                           ca 40m kõrguse sõrestikmasti.

1.	Lähtematerjalid
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi ja Haapsalu linna õigusaktidest;
1.2	Ehitusprojekti koostamisel lähtuda Vabariigi Valitsuse 27.08.2004 määrusest  nr 286 „Nõuded ehitusloa taotlemisel esitatavale riigisaladusega seotud ehitise ja riigikaitselise ehitise ehitusprojektile“;  
1.3	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“;
1.4	Kinnistu üldplaneeringu järgne juhtfunktsioon: riigikaitsemaa;
1.5	Kinnistul paiknevate ehitiste loetelu ehitisregistri andmetel:
-	reg nr 105002682 administratiivhoone.

2.	Arhitektuursed ja ehituslikud tingimused
1.1	ÜLDIST: Krundil asub Kaitseliidu Lääne Maleva staabihoone. Käesolevad tingimused on aluseks tüüpse ca 40m kõrgusega sõrestikkonstruktsiooniga riigikaitselise sidemasti sidumiseks hoonestatud kinnistule. Olemasolev hoone katusel olev sidemast demonteeritakse. 
2.1	HOONESTUSALA: masti asukoht kinnistu õuepoolsel alal (vt tingimuste lisa Asendiskeem). 
2.2	EHITISE SUURIM KÕRGUS: projekteeritava masti kõrgus maapinnast ca 40m. 
2.3	KÕRGUSLIK SIDUMINE: +-0.00= (kõrgusmärk) anda projektiga.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: 
-	Lennuamet;
-	Muinsuskaitseamet.

4.	Tingimused ehitusprojekti koostamiseks ja vormistamiseks
4.1	Asendiplaan koostada topo-geodeetilisel alusplaanil (mõõdistus mitte vanem kui kaks aastat) koos tehnovõrkudega mõõtkavas. 
4.2	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 

5.	Projekteerimistingimustele on lisatud Asendiskeem

       Projekteerimistingimused kooskõlastatud naaberkinnistute Suur-Liiva 6 ja 
       Lembitu 3 omanikega ning muinsuskaitseametiga.

       Käesolevad tingimused kehtivad kaks aastat alates nende kinnitamisest.